युवक के हत्यारों का सुराग नहीं
पटना सिटी | कमरआलम (30) की हत्या में चौक थाने की पुलिस को अबतक हत्यारों के खिलाफ ठोस सुराग हासिल नहीं हो सका है। पुलिस ने मंगलवार को दोबारा घटनास्थल पर पहुंच कर साक्ष्य तथ्यों की तलाश में जांच-पड़ताल की। पुलिस हिरासत में लिए युवकों से पूछताछ कर रही है।
बदमाशों ने ईंट पत्थर से कुचल कर कमर आलम की हत्या की है। पुलिस की मानें तो जिस प्रकार से बदमाशों ने घटना को अंजाम दिया है। वहां तीन से अधिक युवक थे। घटना को अंजाम देने के बाद अपराधी बाइक से फरार हुए हैं। युवक का शव सोमवार की सुबह मंगल तालाब स्थित उर्दू लाइब्रेरी के पास से बरामद हुआ था। मंगलवार की सुबह हत्या से जुड़े तथ्यों की तलाश में घटनास्थल पर पहुंची। पुलिस ने मृतक के करीबी दोस्तों को उठाया है, जिनसे पुलिस पूछताछ कर रही है।थानाध्यक्ष अशोक पांडेय ने बताया कि हत्यारों की गिरफ्तारी के लिए कई स्थानों पर छापेमारी हुई है। इधर, जड़ी कढ़ाई का काम करने वाले युवक कमर आलम की हत्या से खाजेकलां थाना क्षेत्र के बागमालू खां मोहल्ले रहने वाले परिजन सदमे में हैं। परिवार के लोग यह नहीं समझ पा रहे हैं कि किस वजह से हत्या हुई है। स्थानीय लोगों का कहना है कि मंगल तालाब के उर्दू लाइब्रेरी का इलाका बदमाशों का ठिकाना बना है।
hin_Deva hin_Deva hin_Deva